Nüüd aga tekkisid meil probleemid, nimelt olid ümberkaudsed inimesed vahepeal aktiveerunud ja muudkui voorisid edasi-tagasi - kõrvaliste pilkude alla aarde (tagasi)peitmine ei ole aga soovitav, sest võib pealtnägijates tekitada ebatervet huvi peidukoha vastu ("misasja nad seal küll urgitsevad?") ja lõppeks ka mõjuda pahasti  aarde tervisele (kui mõni asjassepuutumatu kodanik selle juhuslikult leiab ja kaasa võtab või ära lammutada otsustab - paraku on läbi aegade mitmed aarded niimoodi kaduma läinud). Inimesi muudkui tuli kõikvõimalikest suundadest, nii me siis nautisime kevadist loodust ja ootasime. Ja ootasime, ja siis ootasime veel natuke - kuni lõpuks tekkis sobiv hetk mil kedagi nägemas polnud ning siis saimegi aarde tagasi panna ja ise ruttu objektilt lahkuda.